Hvad er brownfacing?

Brown-og blackfacing dækker blandt andet over brugen af make-up eller andet for at fremstå mørkere.

Det er kontroversielt, og flere personer er kommet i mediemøllen for det i de senere år.

Traditionen med brown- og blackfacing går nemlig tilbage til de såkaldte 'The Minstrel Shows', som var dilettantkomedier, der begyndte i 1800-tallet, hvor hvide skuespillere malede sig i ansigtet og fremstillede afro-amerikanere som dovne og dumme.